Ma se verkoolde lyk in kar gekry | Maroela Media
Ma se verkoolde lyk in kar gekry
'n Vrou (35) van Pretoria, wie se verkoolde liggaam oor die naweek in die kattebak van 'n uitgebrande motor in Krugersdorp aan die Wes-Rand gevind is, se kêrel het Maandag op aanklag van moord in die hof verskyn.
Ayanda Zwane, 'n inwoner van Mabopane, noord van Pretoria en ma van twee seuns, se liggaam is Saterdag in die kattebak van haar Opel Corsa in die veld langs die treinspoor in Monumentstraat in Krugersdorp gevind.
Haar liggaam is onherkenbaar verbrand en haar identiteit en adres is deur verdere ondersoek bepaal. Die polisie het bloed in Zwane se huis gevind, wat aandui sy is daar vermoor, voordat haar liggaam in die motor se kattebak gesit is. Die verdagte het glo met die motor na Krugersdorp gery, waar hy dit aan die brand gesteek het.
Konst. Gloria Maswanganye, polisiewoordvoerder van Krugersdorp, het die voorval aan Maroela Media bevestig.
"'n Man (37), wat vermoedelik haar kêrel is, is kort nadat die liggaam opgespoor is, in hegtenis geneem," het sy gesê.
Die verdagte het Maandag in die Krugersdorp-landdroshof verskyn. Die saak is tot 29 Augustus uitgestel vir sy formele borgtogaansoek. Hy bly in aanhouding.
Die motief vir die moord word ondersoek. EWN berig Zwane sou vir die naweek by haar ma in Kagiso gaan kuier, maar is Vrydagaand terug Mabopane toe, glo omdat sy gehoor het haar kêrel het 'n ander vrou by die huis.
Gauteng Krugersdorp Mabopane misdaad
Studentepaar oorval: Verdagte vas vir verkragting, moord
'Mashaba moet nou vasstaan by beginsels'
Goeie reaksie. Puik gedoen SAPD.
Waar is Monumentweg in Krugersdorp?
I rest my case. En weereens is daar onskuldige kinders betrokke en moet nou sonder 'n ma groot word.
Dit lyk asof die vrae vooraf as mens iemand ontmoet, nie meer gaan wees: Wat doen jy vir 'n lewe of waar het jy skool gegaan nie, maar iets soos: Het jy al iemand aangerand of vermoor as jy knorrig raak oor iets…
Weet julle dalk enige iets van n vrou wat in vanderbijlpark doodgemaak is? kan julle dalk inligting kry? die vrou is vrydagaand of saterdagoggend in haar huis gekry met n skietwond in die rug?